ઘાટકોપર (વેસ્ટ)માં શ્રેયસ સિનેમા પાસેની ગાર્ડન લેનમાં સ્પા ચલાવતી ૨૬ વર્ષની પ્રિયંકા જયપ્રકાશ શર્મા ગુરુવારે તેના મહારાષ્ટ્રિયન પ્રેમીને લગ્ન માટે સમજાવવામાં નિષ્ફળ જતાં બપોર પછી તેણે પોતાના જ સ્પામાં પંખા પર લટકીને ફાંસો ખાઈને આત્મહત્યા કરી હતી. પ્રિયંકાના પ્રેમ સામે તેના પરિવારનો સખત વિરોધ હતો. આમ છતાં તે તેના પ્રેમી સાથે ભાગીને લગ્ન કરવા તૈયાર હતી, પરંતુ તેના પ્રેમીએ ભાગવાનો ઇનકાર કરતાં હતાશ થઈ ગયેલી પ્રિયંકાએ આત્મહત્યાનું પગલું ભર્યું હતું.